Det bysantinske pavedømme

Det bysantinske pavedømme var en periode da pavedømmet var sterkt dominert av keiseren i Konstantinopel (Bysants); perioden varte fra  537 til 752, da pavene trengte approbasjon fra den bysantinske keiser for å kunne bispevies (pavedømmet er knyttet til ledelsen av bispedømmet Roma). Mange av pavene ble valgt fra de såkalre apocrisiarii de pavelige legater sendt til keiserens hoff) eller fra bysantinskregjerte Grekenland, Syria eller Sicilia. Keiser Justinian I erobret den italienske halvøy under goterkrigen (535–554) og det var han som utvalgte de tre påfølgende pavene. Dette ble en praksis som ble videreført av hans etterfølgere og senere ble delegert til  eksarken av Ravenna, som var en keiserens «guvernør» over de bysantinske områder i Italia.

Med unntak av pave Martin I var det ingen pave i denne perioden som satte spørsmålstegn ved den bysantinske keisers myndighet og rett til å approbere - eller avvise - den som var blitt valgt til biskop av Roma. Ikke desto mindre forhindret ikke denne ordningen at det stadig vekk av teologiske konflikter mellom pave og keiser om for eksempel monoteletismen og ikonoklasmen.

Gresktalende fra Grekenland, Syria og Sicilia erstattet medlemmer av den mektige adel på pavestolen i denne perioden, og Roma under de greske paver utfjorde en smeltedigel for vestlige og østlige kristne tradisjoner, noe som ble reflektert i både kunst og liturgi. De mer lærde og sofistikerte teologiske interesser som de greske paver representerte gav også en ny teologisk presisjon til innsatsen for å hevde den romerske paves primatsrettigheter; de atskillige konfrontasjoner med keiseren skjerpet og fikserte dette.

Referanser

Litteratur
 Baumgartner, Frederic J. 2003. Behind Locked Doors: A History of the Papal Elections. Palgrave Macmillan. .
 Dale, Thomas E.A., "Mosaic", in Christopher Kleinhenz (ed), Medieval Italy: an Encyclopedia, Routledge, 2004, ,  Google books
 Duffy, Eamon. 1997. Saints & Sinners: A History of the Popes. Yale University Press.
 Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.
 Kleinhenz, Christopher. Routledge Revivals: Medieval Italy (2004), Taylor & Francis, 2017, 9781351664431
 Lunt, William E. 1950. Papal Revenues in the Middle Ages. Columbia University Press. 2 Vols.
 Talbot Rice, David, Byzantine Art, 3rd edn 1968, Penguin Books Ltd

Pavedømmet
Italias historie
Eksarkatet Ravenna
Katolsk kirkehistorie
Østromerriket